dh-unibe/image-text_koenigsfelden-charters-post-1500 huggingface dataset:
Der spenn halb, die erwùrdig₎ gotshùser Secking₎ unnd Kùngsfeld berüren, ✳ ist durch den
edlen, strengen herrn̄ Uͦlrichn̄ von Habsperg, ✳ rytter, ✳ houbtman der vier stett und des walds,
beyder herschafft₎ Rinfeld und Louffenberg vogt, aman der sach, ✳ unnd herrnˀ Thùring Frick,
doctor der recht₎, des rat zù Bern, ✳ Benedict Hùgs, sekelmeister zuͦ Solenthurn, ✳ Hannsen Fùnffingˀs,
burgermeister zuͦ Louffenburg, ✳ unnd Frydlin Rùszler, schultheisz zuͦ Secking₎, beyerteil zuͦgesatzten, ✳ hùt diser dat hie zuͦ Secking₎ uff ùbergab ✳ unnd vˀmechtig₎ gemelter ꝑthien, ✳ die durch ir
amptlùt da by sind erschynen, ✳ also bestädnigt und abgeredt, ✳ namlich als ein gotzhus Secking₎
uff vernampt₎ gotshus zù Kugsfeld mitt recht erlangt hatt ein pfund und fùnff schilling
jarlichˀ angster gùlt, inn den kost dienen, ✳ mitt sampt dem kosten, desszhalb erwachsenn. ✳ unnd aber
bemelt gotshusz Kungsffeld järlichˀ gelt uff dem gotzhus Seckingen sechs viertel kernen vom
var hatt, zuͦ Fruͤndnow, innhalt eins brieffs, das und annders bewysend, ✳ das solichˀ järlichˀ zins
gegeneinandˀ uffgehebt, ✳ hin und ab, ✳ unnd entwedˀ gotzhus dem andern ✳ desszhalb ✳ und namlich
aller versesznerr zins, cost und schad nùtzit schuldig sye zegeben, noch usszericht₎. des glich sol
ouch die verffertigung zuͦ Fruͤndnow, ✳ wie der brieff die anzöugt hatt, ✳ damitt ouch uszgeloͤschn̄
syn, ✳ doch vorbehalt₎ dem gotzhus Seckingen ✳ die sechzehen pfening järlichˀ gùlt uff solichem
vare ✳ und dise lyhüng zweyˀ man ✳ zuͦ dem gericht besatz, ✳ wye die byszhär gebrucht synt. ✳ unnd
als das gotzhus Kungsfeld ✳ obbemeldts zins ✳ ein pfund fùnff schilling ✳ uff dem gericht am
rest zuͦ abtrag gelittens kostens vˀvelt ist word₎ und sölichen hatt muͤsen abtrag₎, sol zuͦ ergetzung desselben ✳ von bemelt₎ gotzhus Secking₎ ✳ oder irem schaffner dem gotzhus Kungsfeld
geben werd₎ fùnff Rinsch guld bis sant Martins tag nechstkùnfftig, ✳ sicherlich zuͦ iren
handen ze wären, ✳ àn alle fùrwort. ✳ unnd alsdan̄ von dem gotzhus Sekingen ✳ ein ander brief
gezöugt ist ✳ fùnff schilling järlichˀ gùlt ✳ im̄ ✳ in dem hof Otellfingen ✳ järlich von dem gotshus
Kùngsfeld zuͦ geben, ✳ solich gùlt ✳ sol ouch damitt vˀmeltem gotzhus Kùngsfeld ✳ abgenomen ✳ und
bemelter brieff ✳ inen desszhalb unschädlich syn, ✳ welchˀ ouch inen zuͦ iren handen ist geben, ✳ ouch
desz ✳ zuͦ irem nutz mögen gebruchen, ✳ wie sich wirt gebùren. ✳ und als solichs ist ergang₎ ✳ von mins
obgñt₎ Uͦlrich von Habsperg, ryttˀ ꝫcꝭ, als obman, ✳ unnd uns, Thùring Frick, doctor ꝫcꝭ, Benedict Hugis, ✳ Hanns Fùnffingˀ ✳ und Frydly Rùssler, ✳ so haben wyr, der obman und Thùring
Frick, beyd unser ring bytschett₎, ✳ sölichen vˀwaret, ✳ beschriben zuͦ Segking₎, zinstags nach
sant Mauritzen tag, anno dnī ꝫcꝭ qin̄to.
Konigsf. 867
Staatsarchiv
AARGAU
505
Kùngsfelld₎
Seckingen
vˀtrag ettlichˀ spennen ✳ so
zwùschn̄ disen beid₎ cloͤstrn̄
gewesen sind
Nͦ✳ 72 ✳
Seckingen
K
S ✳ 50 ✳
ussz Schintznachˀ lad₎ genōmen
j b j p